Merkinės herbas

Merkinės herbas – pagrindinis Merkinės miestelio ir Merkinės seniūnijos (Varėnos rajono savivaldybė) heraldinis atributas.

 Aprašas 

Mėlyname herbinio skydo lauke sidabrinis šokantis vienaragis, ginkluotas raudonu liežuviu ir auksiniais ragu bei kanopomis.

 Istorija 

Herbas pirmą kartą patvirtintas 1569 m. gruodžio 7 d., kai Ldk Žygimantas Augustas suteikė miestui Magdeburgo teises.Merkinės herbas  Privilegijos originalas su spalvotu miesto herbu neišliko, tačiau yra žinomas to meto privilegijos nuorašas Lietuvos Metrikoje.

Išliko ganėtinai daug kitų Merkinės herbo ikonografijos šaltinių (6 Merkinės miesto antspaudai). Apie herbo spalvas daug byloja 1792 m. Merkinės magistrato herbinis antspaudas. Jame pavaizduotas vienaragis klasicistiniame skyde, kurio laukas subrūkšniuotas smulkiomis horizontaliomis linijomis. 1792 m. Merkinės laisvojo miesto magistrato antspaudas. // LVIA.F.1282.Ap.1.B.11495.L.1. Iš šafiravimo galima spręsti, kad vienaragis yra sidabrinis, o skydo laukas nudažytas mėlynai.

Vienaragis į Merkinės herbą atkeliavo iš Žygimanto Augusto aplinkos, taip pat nuo XVI a. pradžios buvo naudojamas Lietuvos valstybės herbe. Vienaragis pagal to meto sampratą buvo mėnulio ir kunigaikštyčių atributas bei simbolizavo nekaltumą, skaistybę ir buvo Švč. Mergelės Marijos atributas. Manoma, kad Merkinės vienaragis buvo susijęs būtent su bažnyčios tradicijomis.

Pagal ikonografinę medžiagą herbą atkūrė dailininkas Arvydas Každailis. Heraldikos komisija aprobavo 1996 m. sausio 25 d.Komisijos posėdžio protokolas Nr. 148 Herbas patvirtintas 1996 m. vasario 20 d. prezidento Algirdo Brazausko dekretu Nr. 853.

 Šaltiniai 

Herb
Kategorija:1996 m. patvirtinti Lietuvos gyvenviečių herbai
Kategorija:Varėnos rajono savivaldybės gyvenviečių herbai
Kategorija:Lietuvos miestelių herbai